En af orangutangernes helt store forkæmpere kommer fra Nordjylland. Lone Dröscher Nielsen er blandt andet kendt for at have opstartet et rehabiliteringscenter for orangutanger midt inde i Borneos regnskov. Hendes interesse for orangutanger begyndte, da hun som erhvervspraktikant i Aalborg Zoo stiftede bekendtskab med aberne. Efter 16 år vender hun nu for en kort bemærkning hjem til Aalborg Zoo, hvor hun mandag aften holdt et foredrag om den truede dyreart. Inden foredraget nåede Lone Dröscher Nielsen at hilse på en gammel bekendt fra tiden som erhvervspraktikant i Aalborg Zoo. Havens ældste orangutang, Anna, er i dag blevet 40 år, men hun var blot tre, da Lone Dröscher Nielsen passede hende. Du kan læse meget mere om Lone Dröscher Nielsens arbejde med orangutangerne på www.redorangutangen.dk .

Opsummering:
For 16 år siden rejste hun til Borneo for at skabe et hjem for de truede orangutanger. Det lykkedes, og nu er hun "mor" til over 1000 af slagsen. Passionen for orangutanger fik hun i Aalborg Zoo.